ՀԱՍՏԱՏՎԱԾ Է

Եվրասիական տնտեսական
բարձրագույն խորհրդի 20 թվականի
թիվ որոշմամբ

**ՀԻՄՆԱԴՐՈՒՅԹ**

«Եվրասիական տնտեսական միության անդամ պետությունների՝ բնակչության սանիտարահամաճարակաբանական բարեկեցության ոլորտում լիազորված մարմինների ղեկավարների խորհրդի մասին»

I. Ընդհանուր դրույթներ

1. Եվրասիական տնտեսական միության անդամ պետությունների՝ բնակչության սանիտարահամաճարակաբանական բարեկեցության ոլորտում լիազորված մարմինների ղեկավարների խորհուրդը (այսուհետ՝ համապատասխանաբար Միություն, անդամ պետություններ, լիազորված մարմիններ, Ղեկավարների խորհուրդ) ստեղծվում է «Եվրասիական տնտեսական միության մասին» 2014 թվականի մայիսի 29-ի պայմանագրի 5-րդ հոդվածին համապատասխան (այսուհետ` «Միության մասին» պայմանագիր)՝ որպես Միության օժանդակ մարմին՝ բնակչության սանիտարահամաճարակաբանական բարեկեցության ապահովման ոլորտում անդամ պետությունների կողմից համաձայնեցված կամ համակարգված քաղաքականություն իրականացնելու համար (այսուհետ` համաձայնեցված կամ համակարգված քաղաքականություն)։

2. Ղեկավարների խորհուրդն իր գործունեությունն իրականացնելիս առաջնորդվում է «Միության մասին» պայմանագրով, Միության իրավունքը կազմող միջազգային այլ պայմանագրերով եւ ակտերով, Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգով, ինչպես նաեւ սույն Հիմնադրույթով։

II. Ղեկավարների խորհրդի հիմնական խնդիրները եւ գործառույթները

3. Ղեկավարների խորհրդի հիմնական խնդիրներն են՝

ա) համակողմանի աջակցություն համաձայնեցված կամ համակարգված քաղաքականության իրականացման հարցում.

բ) բնակչության սանիտարահամաճարակաբանական բարեկեցության եւ կենսաբանական անվտանգության ապահովման հարցերով լիազորված մարմինների փոխգործակցության համակարգում։

4. Ղեկավարների խորհուրդն իրեն վերապահված խնդիրների իրագործման համար իրականացնում է հետեւյալ գործառույթները՝

ա) մշակում է առաջարկներ բնակչության սանիտարահամաճարակաբանական բարեկեցության ապահովման գերակա ուղղությունների վերաբերյալ եւ իրականացնում է դրա արդյունավետության բարձրացմանն ուղղված միջոցառումների մշակում.

բ) տրամադրում է աջակցություն լիազորված մարմինների կողմից հետեւյալի մշակման հարցում՝

համաձայնեցված գործողություններ՝ սանիտարահակահամաճարակային միջոցառումներ իրականացնելիս.

համաձայնեցված դիրքորոշում՝ բնակչության սանիտարահամաճարակաբանական բարեկեցության եւ կենսաբանական անվտանգության ապահովման հարցերի շուրջ՝ լիազորված մարմինների միջեւ տարաձայնությունների առաջացման դեպքում.

համաձայնեցված դիրքորոշում՝ սանիտարահամաճարակաբանական բարեկեցության եւ կենսաբանական անվտանգության ապահովման հարցերի շուրջ՝ միջազգային կազմակերպություններում եւ երրորդ երկրների իրավասու մարմինների հետ քննարկման համար.

գ) նախապատրաստում է առաջարկներ հետեւյալ հարցերի վերաբերյալ՝ համաձայնեցված կամ համակարգված քաղաքականության իրականացման արդյունավետ մեխանիզմների ձեւավորում,

բնակչության սանիտարահամաճարակաբանական բարեկեցության եւ կենսաբանական անվտանգության ապահովման ոլորտում անդամ պետությունների օրենսդրության կատարելագործում եւ ներդաշնակեցում,

լիազորված մարմինների փոխգործակցության ռազմավարության, ուղղությունների եւ հեռանկարների սահմանում,

լիազորված մարմինների փոխգործակցության կատարելագործում, բնակչության սանիտարահամաճարակաբանական բարեկեցությանն եւ կենսաբանական անվտանգության ապահովմանն ուղղված միջոցների ձեռնարկում,

բնակչության սանիտարահամաճարակաբանական բարեկեցության եւ կենսաբանական անվտանգության ապահովման հարցերով լիազորված մարմինների տեղեկատվական փոխգործակցության ապահովում.

դ) կազմակերպում է լիազորված մարմինների կողմից բնակչության սանիտարահամաճարակաբանական բարեկեցության եւ կենսաբանական անվտանգության ապահովման ոլորտում անդամ պետությունների եւ միջազգային փորձի ուսումնասիրում.

ե) իրականացնում է այլ գործառույթներ՝ բնակչության սանիտարահամաճարակաբանական բարեկեցության եւ կենսաբանական անվտանգության ապահովման ոլորտում համաձայնեցված կամ համակարգված քաղաքականության իրականացման շրջանակներում։

III. Ղեկավարների խորհրդի իրավունքները

5. Ղեկավարների խորհուրդն իրավունք ունի՝

ա) իրականացնելու բնակչության սանիտարահամաճարակաբանական բարեկեցության եւ կենսաբանական անվտանգության ապահովման հարցերի վերաբերյալ առաջարկների նախապատրաստում Եվրասիական տնտեսական հանձնաժողովի (այսուհետ` Հանձնաժողով) համար.

բ) փոխգործակցելու լիազորված մարմինների, գիտական եւ կրթական հաստատությունների, հասարակական կազմակերպությունների, անդամ պետությունների գործարար համայնքի, միջազգային կազմակերպությունների եւ անկախ փորձագետների հետ բնակչության սանիտարահամաճարակաբանական բարեկեցության եւ կենսաբանական անվտանգության ապահովման հարցերի մասով.

գ) Հանձնաժողով ներկայացնելու գիտահետազոտական աշխատանքների թեմաներով առաջարկներ՝ Հանձնաժողովի գիտահետազոտական աշխատանքների ծրագրում ներառելու համար.

դ) Հանձնաժողով ներկայացնելու լիազորված մարմինների համաձայնեցված դիրքորոշումը՝ համաձայնեցված կամ համակարգված քաղաքականության իրականացման շրջանակներում։

IV. Ղեկավարների խորհրդի կազմը

6. Ղեկավարների խորհրդի կազմը ձեւավորվում է լիազորված մարմինների ղեկավարներից եւ (կամ) անդամ պետությունների գլխավոր պետական սանիտարական բժիշկներից։

Ղեկավարների խորհրդի կազմում ընդգրկվում է սանիտարական միջոցառումների ոլորտում Հանձնաժողովի գործառույթների իրականացումն ապահովող՝ Հանձնաժողովի կոլեգիայի անդամը։

Լիազորված մարմինները Ղեկավարների խորհրդին եւ Հանձնաժողովին ժամանակին տեղեկացնում են լիազորված մարմինների ղեկավարների եւ անդամ պետությունների գլխավոր պետական սանիտարական բժիշկների կազմում փոփոխությունների մասին։

7. Ղեկավարների խորհրդի նախագահը նախագահում է Ղեկավարների խորհրդի նիստերին եւ իրականացնում է Ղեկավարների խորհրդի աշխատանքի ընդհանուր ղեկավարումը։

Ղեկավարների խորհրդի նախագահն ընտրվում է ուղիղ բաց քվեարկությամբ՝ Ղեկավարների խորհրդի նիստի ժամանակ «Միության մասին» պայմանագրի 8-րդ հոդվածի 4-րդ կետին համապատասխան, Միության մարմիններում նախագահող անդամ պետության՝ Ղեկավարների խորհրդի անդամներից։

8. Ղեկավարների խորհրդի նախագահը՝

ա) ղեկավարում է Ղեկավարների խորհրդի աշխատանքը.

բ) համաձայնեցնում եւ հաստատում է Ղեկավարների խորհրդի նիստի օրակարգը, որոշում է դրա անցկացման ամսաթիվը, ժամը եւ վայրը.

գ) վարում է Ղեկավարների խորհրդի նիստերը.

դ) ստորագրում է Ղեկավարների խորհրդի նիստերի արձանագրությունները:

9. Ղեկավարների խորհրդի նախագահի հրավերով Ղեկավարների խորհրդի նիստին կարող են մասնակցել Հանձնաժողովի այն պաշտոնատար անձինք եւ աշխատակիցները, որոնց իրավասության շրջանակներում են գտնվում Ղեկավարների խորհրդի նիստում քննարկվող հարցերը, լիազորված մարմինների, գիտական եւ կրթական հաստատությունների, հասարակական կազմակերպությունների, անդամ պետությունների գործարար համայնքի, միջազգային կազմակերպությունների ներկայացուցիչներ եւ անկախ փորձագետներ (այսուհետ` Ղեկավարների խորհրդի նիստի մասնակիցներ)։

10. Ղեկավարների խորհրդի պատասխանատու քարտուղարը նշանակվում է Ղեկավարների խորհրդի նախագահի կողմից՝ լիազորված մարմինների աշխատակիցներից, պաշտոնատար անձանցից կամ Հանձնաժողովի աշխատակիցներից։

11. Ղեկավարների խորհրդի պատասխանատու քարտուղարը՝

ա) պատրաստում է Ղեկավարների խորհրդի նիստի օրակարգի նախագիծը եւ ներկայացնում է այն Խորհրդի նախագահի հաստատմանը.

բ) ուղարկում է Ղեկավարների խորհրդի նիստի հաստատված օրակարգը եւ դրան առնչվող նյութերը Ղեկավարների խորհրդի անդամներին եւ Ղեկավարների խորհրդի նիստի մասնակիցներին.

գ) տեղեկացնում է Ղեկավարների խորհրդի անդամներին եւ Ղեկավարների խորհրդի նիստի մասնակիցներին Ղեկավարների խորհրդի հերթական նիստի անցկացման ամսաթվի, ժամի եւ վայրի մասին.

դ) վարում է Ղեկավարների խորհրդի նիստի արձանագրությունը եւ ներկայացնում այն Ղեկավարների խորհրդի նախագահի ստորագրմանը.

ե) ուղարկում է Ղեկավարների խորհրդի անդամներին Ղեկավարների խորհրդի նիստերի արձանագրությունների պատճենները.

զ) իրականացնում է դիտանցում Ղեկավարների խորհրդի նիստի արձանագրությամբ նախատեսված միջոցառումների իրականացմանն ուղղված աշխատանքների կատարման մասով եւ Ղեկավարների խորհրդի նախագահին տեղեկացնում դրա արդյունքների մասին։

V. Ղեկավարների խորհրդի աշխատակարգը

12. Ղեկավարների խորհրդի նիստերն անցկացվում են ըստ անհրաժեշտության, սակայն ոչ պակաս, քան տարին երկու անգամ։

13. Ղեկավարների խորհրդի նիստի անցկացման մասին որոշումն ընդունվում է Ղեկավարների խորհրդի նախագահի կողմից։

14. Ղեկավարների խորհրդի նիստի օրակարգի նախագիծը կազմելու վերաբերյալ առաջարկները Ղեկավարների խորհրդի անդամների կողմից ուղարկվում են Ղեկավարների խորհրդի նախագահին։

15. Ղեկավարների խորհրդի նիստի օրակարգի վերաբերյալ նյութերը ներառում են`

ա) քննարկվող հարցերին առնչվող տեղեկանքներ.

բ) քննարկման համար առաջարկվող փաստաթղթերի նախագծեր (առկայության դեպքում).

գ) քննարկվող հարցերին առնչվող արձանագրային գրառումների նախագծեր.

դ) անհրաժեշտ տեղեկատվական եւ վերլուծական նյութեր։

16. Ղեկավարների խորհրդի պատասխանատու քարտուղարը Ղեկավարների խորհրդի անդամներին եւ Ղեկավարների խորհրդի նիստի մասնակիցներին ուղարկում է Ղեկավարների խորհրդի նիստի հաստատված օրակարգը եւ դրան առնչվող նյութերը, այդ թվում՝ էլեկտրոնային տարբերակով, ոչ ուշ, քան Ղեկավարների խորհրդի նիստի անցկացման ամսաթվից 20 օրացուցային օր առաջ, իսկ բացառիկ դեպքերում՝ Ղեկավարների խորհրդի նիստի անցկացման ամսաթվից ոչ ուշ, քան 3 աշխատանքային օր առաջ։

17. Ղեկավարների խորհրդի նիստերը, որպես կանոն, անցկացվում են Հանձնաժողովի շինություններում։

Ղեկավարների խորհրդի նիստը կարող է անցկացվել ցանկացած անդամ պետությունում՝ Ղեկավարների խորհրդի նախագահի՝ լիազորված մարմինների առաջարկների հիման վրա ընդունված որոշմամբ։ Ընդունող անդամ պետությունն այս դեպքում աջակցություն է տրամադրում Ղեկավարների խորհրդի նիստի կազմակերպման եւ անցկացման հարցում։

Ղեկավարների խորհրդի նախագահի որոշմամբ՝ Ղեկավարների խորհրդի նիստը կարող է անցկացվել տեսաժողովի ռեժիմով։

18. Ղեկավարների խորհրդի նիստն իրավազոր է համարվում, եթե նիստին յուրաքանչյուր անդամ պետությունից ներկա է Ղեկավարների խորհրդի առնվազն մեկական անդամ։

Ղեկավարների խորհրդի անդամները Ղեկավարների խորհրդի նիստերին մասնակցում են անձամբ՝ առանց փոխարինման իրավունքի։

Ղեկավարների խորհրդի նիստին մասնակցելու անհնարինության դեպքում Ղեկավարների խորհրդի անդամն իրավունք ունի քննարկվող հարցերի վերաբերյալ իր կարծիքը նախօրոք, գրավոր ներկայացնելու Ղեկավարների խորհրդի նախագահին։

19. Ղեկավարների խորհրդի անդամները Ղեկավարների խորհրդի նիստին քննարկման համար կարող են առաջարկել լրացուցիչ հարցեր, որոնք ներառված չեն Ղեկավարների խորհրդի նիստի հաստատված օրակարգում։

Ղեկավարների խորհրդի նիստի օրակարգում լրացուցիչ հարցերի ներառման մասին որոշումն ընդունում է Ղեկավարների խորհրդի նախագահը՝ Ղեկավարների խորհրդի անդամների հետ համաձայնեցմամբ։

20. Ղեկավարների խորհրդի նիստի օրակարգում ներառված հարցը քննարկումից կարող է հանվել Ղեկավարների խորհրդի նախագահի կողմից՝ Ղեկավարների խորհրդի անդամների առաջարկներով։

21. Ղեկավարների խորհրդի նիստի օրակարգում ներառելու համար հարցեր առաջարկած Ղեկավարների խորհրդի անդամներն ապահովում են առաջարկված հարցերի վերաբերյալ անհրաժեշտ նյութերի եւ տեղեկատվության տրամադրումը Ղեկավարների խորհրդի պատասխանատու քարտուղարին։

Ղեկավարների խորհրդի նախագահն իրավունք ունի լիազորված մարմիններից եւ Ղեկավարների խորհրդի անդամներից սահմանված կարգով պահանջելու Ղեկավարների խորհրդի իրավասությանն առնչվող հարցերի վերաբերյալ նյութեր եւ տեղեկատվություն։

22. Ղեկավարների խորհրդի նիստին հարցերի քննարկման ժամանակ Ղեկավարների խորհրդի անդամներն ունեն հավասար իրավունքներ։

Ղեկավարների խորհրդի նիստի արդյունքները ձեւակերպվում են արձանագրությամբ, որում նշվում են Ղեկավարների խորհրդի անդամների դիրքորոշումները։ Ղեկավարների խորհրդի նիստերին Ղեկավարների խորհրդի անդամների կողմից ներկայացված առաջարկները չեն կարող դիտարկվել որպես անդամ պետությունների վերջնական դիրքորոշում:

Ղեկավարների խորհրդի նիստի արձանագրությունն ստորագրվում է Ղեկավարների խորհրդի նախագահի կողմից, որպես կանոն, Ղեկավարների խորհրդի նիստի անցկացման օրը, իսկ բացառիկ դեպքերում՝ Ղեկավարների խորհրդի նիստի անցկացման ամսաթվից ոչ ուշ, քան 3 աշխատանքային օրվա ընթացքում։

Ղեկավարների խորհրդի պատասխանատու քարտուղարը Ղեկավարների խորհրդի նիստի արձանագրության պատճեններն ուղարկում է Ղեկավարների խորհրդի բոլոր անդամներին՝ Ղեկավարների խորհրդի նախագահի կողմից ստորագրման ամսաթվից ոչ ուշ, քան 3 աշխատանքային օրվա ընթացքում։

Ղեկավարների խորհրդի նախագահի որոշմամբ՝ Ղեկավարների խորհրդի նիստի արձանագրության պատճենները կամ դրանից քաղվածքը կարող են ուղարկվել Ղեկավարների խորհրդի նիստի մասնակիցներին։

Ղեկավարների խորհրդի նիստերի արձանագրությունները պահվում են Ղեկավարների խորհրդի պատասխանատու քարտուղարի մոտ, իսկ այդ արձանագրությունների պատճենները՝ Հանձնաժողովում։

23. Ղեկավարների խորհրդի աշխատանքներում Ղեկավարների խորհրդի անդամների եւ լիազորված մարմինների մասնակցության հետ կապված ծախսերը հոգում են նրանց ուղարկող անդամ պետությունները։

Ղեկավարների խորհրդի աշխատանքներում գիտական եւ կրթական հաստատությունների, հասարակական կազմակերպությունների, անդամ պետությունների գործարար համայնքի, միջազգային կազմակերպությունների ներկայացուցիչների եւ անկախ փորձագետների մասնակցության հետ կապված ծախսերը նշված անձինք հոգում են ինքնուրույն։

Ղեկավարների խորհրդի աշխատանքներին Հանձնաժողովի կոլեգիայի անդամի, Հանձնաժողովի պաշտոնատար անձանց եւ աշխատակիցների մասնակցության հետ կապված ծախսերը հոգում է Հանձնաժողովը։

24. Ղեկավարների խորհրդի գործունեության կազմակերպատեխնիկական ապահովումն իրականացվում է Հանձնաժողովի կողմից։